
STRATEGINIO PLANAVIMO IR INVESTICIJŲ SKYRIAUS
VYRIAUSIOJO SPECIALISTO
PAREIGYBĖS APRAŠYMAS



I SKYRIUS
PAREIGYBĖS CHARAKTERISTIKA

1. Strateginio planavimo ir investicijų skyriaus vyriausiasis specialistas yra karjeros valstybės tarnautojas.

II SKYRIUS
PASKIRTIS

2. Strateginio planavimo ir investicijų skyriaus vyriausiojo specialisto pareigybė reikalinga vykdyti strateginį planavimą, koordinuoti valstybės investicijų programos projektus, administruoti priskirtus savivaldybės investicinius projektus. 

III SKYRIUS
VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities– strateginio planavimo ir  investicijų administravimo- funkcijas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį išsilavinimą socialinių mokslų studijų srities arba technologijų mokslų studijų srities.
4.2. išmanyti Lietuvos Respublikos teisės aktus, reglamentuojančius strateginio planavimo procesą, regioninę plėtrą, Europos Sąjungos struktūrinių fondų paramą, kitus finansavimo šaltinius.
4.3. turėti ne mažesnę nei 1 m. darbo patirtį valstybės ir savivaldybių institucijų, įstaigų projektų administravimo srityje. 
4.4. mokėti dirbti šiomis kompiuterinėmis programomis MS Word, MS Excel, MS Outlook, Internet Explorer.
4.5. gebėti valdyti, sisteminti, apibendrinti informaciją ir rengti išvadas.
4.6. sklandžiai dėstyti mintis raštu ir žodžiu.
 
V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. siekiant pritraukti papildomą finansavimą, analizuoti informaciją apie galimybes gauti finansinę paramą iš ES ir kitų finansinių šaltinių, informaciją pateikiant pagal sritį atsakingiems asmenims, rengti ir teikti paraiškas ir kitus dokumentus paramai gauti.
5.2. siekiant gauti finansavimą, inicijuoti, organizuoti investicinių projektų, galimybių studijų pirkimą bei koordinuoti rengimą projektams, valstybės investicijų programai teikti planuojamiems projektams. 
5.3. siekiant tinkamai įgyvendinti projektus, juos administruoti (rengti ir teikti projekto pažangos ataskaitas, rengti ir teikti mokėjimo prašymus, viešųjų pirkimų planus, informaciją apie projekto planuojamas išlaidas ir kitą informaciją, susijusią su projekto vykdymu; nuolat komunikuoti su projekto rangovais, paslaugų teikėjais, ekspertais ir kt.; organizuoti projekto viešinimo veiklas).
5.4. ruošti reikiamus dokumentus ir teikti Valstybės investicijų programai, siekiant įgyvendinti investicines programas.
5.5. analizuoti savivaldybės galimybes dalyvauti viešosios ir privačios partnerystės projektuose, inicijuoti projektus, organizuoti jų įgyvendinimo procesus, sekti jų įgyvendinimo eigą.
5.6. surinkti, registruoti bei suvesti į informacines sistemas priskirtų projektų duomenis, inicijuoti trūkstamų duomenų bei dokumentų surinkimą, kaupti ir sisteminti metodinę informaciją, reikalingą projektų rengimui ir įgyvendinimui, tvarkyti priskirtų projektų dokumentų bylas.
5.7. rinkti duomenis, pasiūlymus, rengti ataskaitas ir kitus reikiamus dokumentus, vykdant priskirtų projektų stebėseną.
5.8. dalyvauti savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai.
5.9. vykdo kitus su strateginio planavimo ir investicijų skyriaus funkcijomis susijusius nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.

      
VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6.	Šias pareigas einantis valstybės tarnautojas tiesiogiai pavaldus skyriaus vedėjui. 

________________________________


Susipažinau
(Parašas)
(Vardas ir pavardė)
(Data)
 
  

